armvectores/hy_wikipedia_2023 huggingface dataset:
Ֆրիդրիխ Վիլհելմ Միքայել Կալկբրեններ

Ֆրիդրիխ Վիլհելմ Միքայել Կալկբրեններ(գերմ.՝ Friedrich Wilhelm Kalbrenner, նոյեմբերի 7, 1785(1785-11-07) կամ նոյեմբերի 2, 1785(1785-11-02), Կասել, Հեսսեն, Գերմանիա - հունիսի 10, 1849(1849-06-10)[…], Անգեն լե Բեն), գերմանացի դաշնակահար, ապրել է Ֆրանսիայում։
Քրիստիան Կալկբրենների որդին էր։


== Կենսագրություն ==
Ֆրիդրիխ Կալկբրենները ծնվել է 1784 թվականի նոյեմբերի 7-ին կառքում՝ Բեռլինից Կասսել տանող ճանապարհին։ Առաջին դասերը նա ստացել է հորից։ 1798 թվականին ընդունվել է Փարիզի կոնսերվատորիան, որտեղ ուսանել է Լուի Ադանի մոտ։
Շրջագայությունները դեպի Գերմանիա, Անգլիա, Ֆրանսիա նրան մեծ հաջողություններ են բերել։
1814 թվականից մինչև 1823 թվականը համերգներ է տվել և դասավանդել է Լոնդոնում, այնուհետև վերադարձել է Ֆրանսիա։ 1824 թվականին Փլեյելի հետ հիմնել է դաշնամուրի ֆաբրիկա, որը շուտով ձեռք է բերել համաշխարհային ճանաչում։
Փարիզում ունեցել է սեփական դաշնամուրի դպրոցը, որը շատ հայտնի է եղել, բայց ավելի շուտ ոչ պրոֆեսիոնալ երաժիշտների շրջանում։ Ֆրեդերիկ Շոպենը համագործակցել է Կալկբրենների հետ՝ միասին նվագելով չորս ձեռքով, բայց հրաժարվել է նրա դպրոցում օգնականի տեղ զբաղեցնել։ Արդյունքում Կալկբրենների օգնական դարձել է Կամիլ Ստամատին՝ հետագայում հայտնի դարձած մանկավարժը։
Կալկբրենների բազմաթիվ ստեղծագործություններ՝ կոնցերտներ, ռոնդո, ֆանտազիաներ, տրիո՝ նախատեսված դաշնամուրի, լարային գործիքների համար, դաշնամուրի և ջութակի համար դուետներ, դաշնամուրի համար նախատեսված սոնատներ, մեծ հաջողություն են ունեցել։ Սակայն նրա՝ դաշնամուր նվագելու և վարժություններ անելու դասընթացը ավելի մեծ արձագանք է գտել։
Ֆրիդրիխ Վիլհելմ Միքայել Կալկբրենները մահացել է 1849 թվականի հունիսի 10-ին խոլերայից (ըստ երևույթին զբաղվել է ինքնաբուժությամբ)։ Թաղվել է Փարիզի Մոնմարտրի գերեզմանատանը։


== Ծանոթագրություն ==
Դարսակի

Դարսակի, գյուղ Արևմտյան Հայաստանում, Էրզրումի վիլայեթի Կամախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սիրոկորենե (գյուղ, Կրասնինսկի շրջան)

Անվան այլ կիրառումների համար տե՛ս՝ ՍիրոկորենեՍիրոկորենե (ռուս.՝ Сырокоренье), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլասովիցա

Վլասովիցա (ռուս.՝ Власовица), գետ Ռուսաստանում, հոսում է Յուրյանսկի շրջանում Կիրովի մարզում։ Գետաբերանը տեղակայված է Վելիկայա գետի ձախ ափին՝ 12 կմ հեռավորության վրա։ Գետի երկարությունը 13 կմ է։
Գետի ակունքը գտնվում է հյուսիսային Մեդյանի գյուղում։ Գետը հոսում է դեպի արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100034549
Հիդրոլոգիական ուսումնասիրությունների կոդը - 111103454
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վլադա Չիգիրյովա

Վլադա Ալեքսանդրովնա Չիգիրյովա (ռուս.՝ Влада Александровна Чигирёва, դեկտեմբերի 18, 1994(1994-12-18), Դոնի Ռոստով, Ռուսաստան), ռուս գեղալողորդ։ Օլիմպիական խաղերի չեմպիոն (2016, 2020), աշխարհի 11-ակի և Եվրոպայի քառակի չեմպիոն։ Ռուսաստանի սպորտի վաստակավոր վարպետ։


== Կարիերա ==
2010 թվականի աշխարհի պատանեկան առաջնությունում Վլադա Չիգիրյովան դարձել է աշխարհի եռակի չեմպիոն։
2012 թվականին Վլադա Չիգիրյովան, ելույթ ունենալով աշխարհի պատանեկան առաջնությունում, դարձել է աշխարհի չեմպիոն անհատական ծրագրի «ֆիգուրներ» նոր կատեգորիայում։
Բազմիցս ճանաչվել է Եվրոպայի պատանեկան առաջնությունների հաղթող։
2013 թվականին Կազանում անցկացված ամառային Ունիվերսիադայում Վլադա Չիգիրյովան Ռուսաստանի թիմի կազմում դարձել է չեմպիոն խմբային և համակցված ծրագրերում։
2013 թվականին Բարսելոնայում առաջին անգամ մասնակցելով աշխարհի առաջնությանը՝ Վլադա Չիգիրյովան դարձել է աշխարհի չեմպիոն խմբերի ու համակցված մրցություններում։ 2015 թվականին Կազանում անցկացված հաջորդ աշխարհի առաջնությունում Չիգիրյովան կրկնել է իր հաջողությունը՝ նվաճելով երեք ոսկե մեդալ և այդպիսով դառնալով աշխարհի վեցակի չեմպիոն։
2016 թվականին Ռիո դե Ժանեյրոյում անցկացված Օլիմպիական խաղերում Վլադա Չիգիրյովան Ռուսաստանի թիմի կազմում նվաճել է ոսկե մեդալ։


== Պարգևներ ==
Ռուսաստանի սպորտի վաստակավոր վարպետ (31 դեկտեմբերի, 2013 թվական)
Բարեկամության շքանշան (25 օգոստոսի, 2016 թվական) – 2016 թվականին Ռիո դե Ժանեյրո քաղաքում (Բրազիլիա) 31-րդ Օլիմպիական խաղերում ունեցած մարզական բարձր ձեռքբերումների, հաղթանակի նկատմամբ կամք և նպատակասլացություն ցուցաբերելու համար
Ռուսաստանի Դաշնության նախագահի պատվոգիր (19 հուլիսի, 2013 թվական) – 2013 թվականին Կազանում անցկացված XXVII Համաշխարհային ամառային ունիվերսիադայում ցուցաբերած մարզական բարձր ձեռքբերումների համար
Պատվո շքանշան (11 օգոստոսի, 2021 թվական) – հայրենական սպորտի զարգացման գործում ունեցած մեծ ավանդի, սպորտային բարձր նվաճումների, հաղթանակի նկատմամբ կամքի, տոկունության ու նպատակասլացության համար, որ ցուցաբերվել են 2020 թվականի XXXII Օլիմպիական խաղերում Տոկիո քաղաքում (Ճապոնիա)։


== Ծանոթագրություններ ==


== Արտաքին հղումներ ==
Վլադա Չիգիրյովան Archived 2018-11-12 at the Wayback Machine. «Մեծ սպորտի երիտասարդ տաղանդները կայքում»
Վլադա Չիգիրյովան Ունիվերսիադա-2013 կայքում
Սվիշև (այլ կիրառումներ)

Սվիշև, Սվիշով` ազգանուն և տոպոնիմիա


== Ազգանուն ==
Սվիշև, Ալեքսանդր Ալեքսևիչ՝ մայոր, № 9180; 26 նոյեմբեր 1853 թվական։
Սվիշով, Վասիլի Իվանովիչ՝ № 1152 (582), հունվարի 1 1795 թվական։
Սվիշով, Գեորգի Պետրովիչ (1912-1999)՝ ակադեմիկ, աերոդինամիկայի և ինքնաթիռների մի շարք գյուտերի հեղինակ։
Սվիշև, Դմիտրի Ալեկսանդրովիչ (ծնվել է 1969 թվականին)՝ ՌԴ Պետական Դումայի հինգերորդ գումարման պատգամավոր (2007), Պետդումայի, ֆիզիկական կուլտուրայի և սպորտի նախագահի տեղակալ։
Սվիշև, Կուզմա Ալեկսանդրովիչ՝ կապիտան, դեկտեմբերի 30 1915 թվական։
Սվիշով, Պետրոս Պետրովիչ՝ 20 հոկտեմբերի 1916 թվական


== Տոպոնիմիա ==
Սվիշև` գյուղ, Մլինովսկի շրջան, Ռովնենսկի նահանգ, Ուկրաինա
Նոյնբուրգ ֆորմ Վալդ

Նոյնբուրգ ֆորմ Վալդ (գերմ.՝ Neunburg vorm Wald), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 951 մարդ։ Զբաղեցնում է՝ 110,16 կմ² տարածք։ Պաշտոնական կոդ 09 3 76 147։


== Ծանոթագրություններ ==


== Արտաքին հղումներ ==
Պաշտոնական կայք
Ջոյ Բրայանթ

Ջոյ Բրայանթ (անգլ.՝ Joy Bryant, հոկտեմբերի 18, 1974(1974-10-18) կամ հոկտեմբերի 18, 1976(1976-10-18), Նյու Յորք, Նյու Յորք, ԱՄՆ), ամերիկացի դերասանուհի և մոդել։


== Վաղ տարիներ ==
Բրայանթը ծնվել է Նյու Յորք քաղաքի Բրոնքս շրջանում։ Դպրոցում սովորելու ժամանակ մասնակցել է Fieldston Enrichment Program նախագծին, որը ուղղված էր էլիտար դպրոցների մակարդակին նախապատրաստմանը։ Կոնեկտիկուտի Վեստմինստերյան դպրոցն ավարտելուց հետո Better Chance նախագծի շնորհիվ, որն օգնում էր անապահով մարդկանց կրթություն ստանալ, ստացել է ակադեմիական կրթաթոշակ Եյլի համալսարանում, որը, սակայն, չի ավարտել։ Համալսարանում սովորելու ժամանակ նրան նկատել է Next Models Management ընկերության գործակալը և որոշ ժամանակ անց նա Փարիզում սկսել է մոդելի կարիերան։ Բրայանթն աշխատել է այնպիսի բրենդների հետ, ինչպիսիք են Ralph Lauren և Tommy Hilfiger & RocaWear, ինչպես նաև մասնակցել է Gap և Victoria's Secret ընկերությունների գովազդին։ Պայմանագիր է ունեցել նաև Next Model Management ընկերության նյույորքյան բաժանմունքի հետ։


== Կարիերա ==

Բրայանթի դեբյուտը որպես դերասանուհի կայացել է 2001 թվականին Ռոբերտ Թաունսենդի «Կարմեն։ Հիփ-հոփերներ» մյուզիքլում, որտեղ նրա խաղընկերներն են եղել Բիյոնսեն և Մեքայ Ֆայֆերը։ 2002 թվականին Էդի Մերֆիի և Ռոբերտ դե Նիրոյի հետ խաղացել է «Շոուն սկսվում է» կատակերգական մարտաֆիլմում և հրավիրվել «Անտուան Ֆիշերի պատմությունը» ֆիլմում, որը Դենզել Վաշինգտոնի ռեժիսորական դեբյուտն էր, նկարահանվելու։ Դերասանուհուն նկատել են հենց այս դերից հետո, ինչը գեղեցկության և ինտելեկտի հետ մեկտեղ օգնել են Ջոյին իր հետագա կարիերայում։
2003 թվականին Բրայանթը Ջեսիկա Ալբայի հետ միասին խաղացել է «Քաղցրիկը» երաժշտական մելոդրամայի գլախավոր դերերում, ինչպես նաև Մարիո Վան Փիբլզի «Տականք» կենսագրական դրամայում։ 2005 թվականին հայտնվել է մի քանի խոշոր կինոնկարներում՝ «Բոլոր դռների բանալին» (սարսափ ֆիլմ, Քեյթ Հադսոնի հետ), «Լոնդոն» (մելոդրամա), «Հարստացիր կամ մահացիր» (քաղաքային դրամա)։ 2006 թվականին նա խաղացել է Ռոբերտ Քենեդիին նվիրված «Բոբբի» դրամայում, իսկ 2007 թվականին՝ Ռիչարդ Գիրի և Թերենս Հովարդի հետ միասին՝ «Հանթի որսը» թրիլլերում։
Բրայանթը հեռուստատեսությունում նկարահանվել է NBC հեռուստաալիքի «Ծնողներ» հեռուստասերիալում։ Շոուն ցուցադրվել է 2010-2015 թվականների ընթացքում։


== Անձնական կյանք ==
2007 թվականի հոկտեմբերին նշանվել է Դեյվ Փոուփի հետ (անգլ.՝ Dave Pope)։ 2008 թվականի հունիսի 28-ին նրանք ամուսնացել են։ Ամուսնական արարողությունը կայացել է Նյու Յորք նահանգի Amagansett ծովափին։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Ջոյ Բրայանթ fashionmodel կայքում
Սուլթան Սալա

Սուլթան Սալա կամ Փոքր Սալա (ռուս.՝ Султан-Салы - Սուլտան-Սալի), հայաբնակ գյուղ Ռուսաստանի Դաշնության Ռոստովի մարզի Մյասնիկովի շրջանում, Խիվալի գետի ափին, ծովի մակարդակից 91 մ բարձրության վրա։ Մտնում է Կարմիր Ղրիմի գյուղական համայնքի կազմի մեջ։


== Պատմական ակնարկ ==
Գյուղը հիմնադրվել է 1779 թվականին` Ղրիմի Սուլթան Սալա գյուղից եկած հայերի կողմից։

Գյուղի Սուրբ Գևորգ հայկական եկեղեցին (19-րդ դարի սկիզբ) կիսավեր է։ Այն մեծ վնասներ է կրել Հայրենական մեծ պատերազմի տարիներին։ Գյուղը հակառակորդի կողմից եղել է շրջափակման մեջ։
Սուլթան Սալայում թաղված է ԽՍՀՄ հերոս Կուզմա Սելիվերստովը։


== Ծանոթագրություններ ==


== Արտաքին հղումներ ==
(ռուսերեն) Султан-Салы на сайте RussiaOutdoors
(ռուսերեն) Погода в селе
Ասոֆրա

Ասոֆրա  (իսպ.՝ Azofra), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 11,84 կմ2 տարածք։ Բնակչությունը կազմում է 263 մարդ (2010 թվականի տվյալներով)։ Գտնվում է պրովինցիայի վարչական կենտրոնից 36 կմ հեռավորության վրա։
Հադիա Դավլեթշինա

Հադիա Լուտֆուլովնա Դավլեթշինա (բաշկիրերեն՝ Дәүләтшина Һәҙиә Лотфулла ҡыҙы, մարտի 5, 1905(1905-03-05), Սամարայի նահանգ, Ռուսական կայսրություն - դեկտեմբերի 5, 1954(1954-12-05), Birsk, Բաշկիրական Խորհրդային Սոցիալիստական Ինքնավար Մարզ, ՌԽՖՍՀ, ԽՍՀՄ), խորհրդային բաշկիր գրող։ Բաշկիրիայի ԻԽՍՀ-ի Գրողների միության անդամ (1935)։


== Կենսագրություն ==
Ծնվել է 1905 թվականի փետրվարի 21-ին Սամարայի նահանգի Պուգաչևսկի ուեզդի Խասանովո գյուղում, աղքատ գյուղացու ընտանիքում։


=== Ուսում և աշխատանք ===
1920 թվականին՝ ուսուցիչ Սամարայի նահանգի Պուգաչով ուեզդի Իմելեևսկի շրջանի Դենգիզբաևո գյուղում
1920 թվականին՝ ուսում Սամարայի բաշկիրաթաթարական մանկավարժական տեխնիկումում
1932 թվականին՝ ուսում Մոսկվայի Խմբագիրների պատրաստման ինստիտուտը
1935—1937 թվականներին՝ ուսում Բաշկորտոստանի պետական համալսարան
1933 թվականին՝ աշխատանք որպես Բաշկիրիայի ԻԽՍՀ-ի Բայմակսկի շրջանի Զիլաիրի հացահատիկի խորհրդային տնտեսության քաղաքական բաժնի «Հացահատիկային ֆաբրիկա» թերթի գրական աշխատակից (իր ամուսնու՝ բաշկիր գրող Գուբայ Դավլեթշինի հետ, հետագայում Բաշկիրիայի ԻԽՍՀ-ի ժողովրդական կոմիսար)։
1937—1942 թվականներին՝ բանտում, որպես աքսորվածի կին, հետո՝ մինչև նրա մահը, ապրում էր Բիրսկ աքսորավայրում։


=== Մասնակցություն Գրողների միության աշխատանքին ===
ԽՍՀՄ գրողների 1-ին համագումարի պատգամավոր (1934),
ԽՍՀՄ գրողների 3-րդ պլենիումի պատգամավոր, ք. Մինսկ (1936):


== Ստեղծագործություններ ==
Առաջին պատմվածք «Պիոներուհի Խըլուկայ» (բաշկիրերեն՝ «Һылыуҡай-пионерка») հրատարակված «Башҡортостан йәштәре» թերթում(«Молодежь Башкортостана»), 1926,
պատմվածք «Այբիկա» (Айбикә) 1931,
պատմվածք «Հասկերի ալիքները» («Башаҡтар тулҡыны»'), 1932,
«Պատմվածքների ժողովածու», 1935,
պատմվածք «Հրե տարիներ» («Ялҡынлы йылдар»), 1933-37,
վեպ «Իրգիզ» («Ырғыҙ»), 1942-52, հրատ. 1957:


== Կոչումներ և պարգևներ ==
Հադիա Դավլեթշինան 1967 թվականին հետմահու արժանացել է ամենաառաջին Սալամաթ Յուլաեվի անվան մրցանակին «Իրգիզ վեպի համար (հետմահու)» ձևակերպմամբ։


== Հիշատակ ==
Գրողի հիշատակին Ուֆայում անվանակոչվել է բուլվար, փողոց Բայմակսկի շրջանի Ուրգազա գյուղում, ինչպես նաև արձան է կանգնեցվել Սիբայում, Բիրսկ։


== Գրականություն ==
Мингажетдинов М. Хадия Давлетшина: Жизнь и творчество. — Уфа, 1966.
Баимов Р. Хадия Давлетшина. Архивировано из первоисточника 11 Դեկտեմբերի 2007.
Узиков Ю. Давлетшина Хадия Лутфулловна. Жемчужина Башкортостана.


== Արտաքին հղումներ ==
թվայնացված ստեղծագործությունները Բաշկորտորստանի Հանրապետության Ահմետ-Զաքի Վալիդիի անվան ազգային գրադարանում են։բաշկիրերեն Archived 2019-03-28 at the Wayback Machine.այլ աղբյուրներՀոդված Բաշկորտոստան. Համառոտ հանրագիտարան
Գրող Հադիա Դավլեթշինայի բուրզյանական արմատների մասին
Գեղարվեստահրապարակային ֆիլմ "Հադիա"- ռեժիսոր Ռենատ Նուրուլին
Լոնգավեն

Լոնգավեն (ֆր.՝  Longavesnes), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 107 մարդ, բնակչության խտությունը` 26.16 մարդ/կմ²։ Բնակավայրը զբաղեցնում է 4.09 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 55 կմ արևելք։


== Բնակչություն ==


== Տնտեսություն ==
2010 թվականին ուներ 49 աշխատունակ (15-64 տարեկան)  բնակիչ, որոնցից ակտիվ էին 37-ը, իսկ ոչ ակտիվները` 12։ Ակտիվության ցուցանիշը կազմում է 75,5 %։ 37 աշխատունակ մարդկանցից աշխատել է 32 անձ (18 տղամարդ և 14 կին)։ Գործազուրկ են եղել 5 անձ (2 տղամարդ և 3 կին)։ 12 անաշխատունակներից 5-ը եղել են աշակերտներ կամ ուսանողներ, 3-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ձեռք

Ձեռք, մարդու վերին վերջույթի՝ նախաբազկին հաջորդող հատված, նուրբ շարժումներ կատարող բռնող օրգան։ Ձեռքը կազմված է դաստակից, նախադաստակից և հինգ մատներից, որոնք դիպչելու զգացողության հիմնական օրգաններն են հանդիսանում։
Դաստակի հենքակմախքը կազմված է երկու շարքով դասավորված 8 կարճ ոսկորներից, որոնք միմյանց հետ միացած են ներդաստակային միջոսկրային շարակցական կցումների՝ կապանների և հոդերի միջոցով։ Դաստակը միացած է նախաբազկի հետ ճաճանչ-դաստակային հոդով, իսկ առաջին և երկրորդ շարքերը միմյանց հետ կազմում են սահմանափակ շարժումներ կատարող ներդաստակային հոդը։
Նախադաստակի հենքակմախքը կազմում են 5 կարճ խողովակավոր, բարակ նախադաստակոսկրերը, որոնք դաստակի երկրորդ շարքի ոսկրերի մասնակցությամբ կազմում են դաստակ-նախադաստակային հոդեր։
Մատների հենքակմախքը մատոսկրերը կամ ֆալանգներն են. յուրաքանչյուր երկար մատ ունի 3-ական ֆալանգ՝ հիմային (մերձադիր), միջին և եղնգային (հեռադիր), բացի բութ մատից, որն ունի 2 ֆալանգ՝ հիմային և եղնգային։
Ձեռքի և մատների շարժումներն իրականանում են 36 մկանների մասնակցությամբ, որոնց մի մասը կազմող կարճ (սեփական) 21 մկանները տեղադրված են ձեռքի շրջանում, իսկ մնացած 15 մկանները դասավորված են նախաբազկի ափային և թիկնային երեսներին։
Ձեռքը և մատները շարժող մկաններն ու մաշկը նյարդավորվում են միջնակ, ծղիկային և ճաճանչային նյարդերի, անոթավորվում՝ ծղիկային և ճաճանչային զարկերակների ճյուղերով։
Ձեռքի կազմավորումը, որպես աշխատանք կատարող օրգանի, մարդու ձևավորման պրոցեսում պայմանավորված է գլխուղեղի հարաճուն զարգացմամբ։
Ժեստերով արտահայտման գործում ձեռքը ունի կարևոր նշանակություն։
Որոշ մարզաձևերում և արվեստի տեսակներում ձեռքը ծառայում է որպես տեղաշարժման միջոց։
Ձեռքը կիրառվում է որպես չափման միավոր։
Եգիպտական հիերոգրիֆների մեջ, ինչպես նաև ացտեկների և մայաների մոտ հաճախ ձեռքի պատկերը կիրառվել է որպես շարժում նկարագրելու միջոց։
Հիրոմանսիայի բնագավառում ձեռքի վերնամաշկի ծալքերը կիրառվում են որպես անհատի ճակատագիրը ուսումնասիրելու միջոց։
Մակամ

Մակամ, որոշակի լադային հիմք ունեցող մեղեդային դարձվածք (համարժեք է մակոմին, մուկամին, մուղամին)։ Առաջացել է ժողովրդական մեղեդիների հիման վրա։ Իբրև ժողովրդա-պրոֆեսիոնալ արվեստի ժանր կենցաղավարում է արաբական, թուրքական, և իրանական, դասական մոնոդիկ երաժշտության մեջ։ Յուրաքանչյուր մակամ բնութագրվում է իրեն հատուկ կերպարային-հուզական ոլորտով։ Մակամներիների հիման վրա կազմավորվում են իմպրովիզացիոն բնույթի փոքր և խոշոր ձևի ստեղծագործություններ։ Խոշոր ձևերին հատուկ է երկու տարաբնույթ մասերի՝ «թաքսիմի» և «փեշիաթի» հաջորդականությունը։
Տրես Արոյուս

Տրես Արոյուս (պորտ.՝ Três Arroios) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 3 038 մարդ, ըստ 2006 թվականի տվյալների։ Տարածքը կազմում է 148,667 կմ2։ Բնակչության խտությունը՝ 20,4 մարդ/կմ²։


== Վիճակագրություն ==
Համախառն ներքին արտադրանքը կազմել է 33 418 188,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 10 828,97 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,794


== Պատմություն ==
Քաղաքը հիմնադրվել է 1987 թվականի նոյեմբերի 30-ին։
Բելյաշ

Բելյաշ ( բաշկիրերեն՝ ваҡ бәлеш և թաթ.՝ бәлеш), Ռուսաստանում և ԱՊՀ երկրներում տարածված բաշկիրիական և թաթարական ուտեստ։ Բելյաշը իրենից ներկայացնում է ֆարշով կամ փոքր կտրտած մսով տապակած կարկանդակ։ Բելյաշը վերևից պարտադիր անցք է ունենում։
Ռուսաստանում բելյաշը ամենատարածված կերակուրներից մեկն է։


== Բելյաշ բառի ծագումնաբանությունը ==
Ռուսաստանում տարածված «բելյաշ» անունը գալիս է բելիշ թաթարական բառից, որը նշանակում է մեծ թխվածք, որի մեջ հիմնականում լինում է միս։ Բելյաշին մոտիկ է թաթարական պերեմյաչը։


== Արտաքին հղումներ ==
Բալյաշ. Ղազախական խոհանոց
Բելյաշ․ Ղազախական խոհանոց
Рецепт беляшей Archived 2016-03-04 at the Wayback Machine.
Քաունտի Քալեն

Քաունտի Քալեն (անգլ.՝ Countee Cullen, մայիսի 30, 1903(1903-05-30)[…], Լուիսվիլ, Կենտուկի, ԱՄՆ - հունվարի 9, 1946(1946-01-09)[…], Նյու Յորք, Նյու Յորք, ԱՄՆ), ամերիկացի պոետ, գրող, թարգմանիչ։ Իր ժամանակի հայտի բանաստեղծներից մեկը, դասվում է Հարլեմյան Վերածննդի դարաշրջանի բանաստեղծների շարքին։ Պոետ Քալեն ծնվել է Հարլեմում, ամուսնացած է եղել Դյու Բոյս Դյուբուայի դստեր հետ և կարճ ժամանակ է եղել նրա ամուսինը։ Նա գրել է կատարյալ, ավանդական հանգավորված բանաստեղծություններ, որոնք սևամորթների համար շատ սիրված են եղել։ Նա կարծել է, որ բանաստեղծը չպետք է թույլ տա, որ ռասայական նկատառումները թելադրեն բանաստեղծության թեման և ոճը։


== Կենսագրություն ==


=== Մանկություն ===
Քալեն Քաունտին ծնվել է 1903 թվականի մայիսի 30-ին Էլիզաբեթ Թոմաս Լուկասի ընտանիքում։ Բանաստեղծի վաղ մանկության մասին գրառումների բացակայության պատճառով պատմաբանները դժվարությամբ են պարզել նրա ծննդավայրը։ Որպես հնարավոր տարբերակներ անվանվել են Բալթիմորը, Մերիլենդի նահանգը, Նյու Յորքը, Լուիսվիլը և Կենտուկի նահանգը։ Չնայած Քալենը պնդել է, որ ծնվել է Նյու Յորքում, բայց նա նաև իրավաբանական հայտարարություններում հաճախ որպես իր ծննդավայր նշել էր Կենտուկիի Լուիսվիլ քաղաքը։


== Մահ ==
Քալենը ծնվել է 1946 թվականի հունվարի 9-ին արյան բարձր ճնշումից և ուրեմիկ թունավորումից։ Թաղվել է Նյու Յորքի Բրոնքս քաղաքում գտնվող Վունդլավնի գերեզմանատանը։


== Նշումներ ==


== Ծանոթագրություններ ==


== Արտաքին հղումներ ==
«LibriVox»։ librivox.org։ Վերցված է 2021-07-17 
Foundation Poetry (2021-07-16)։ «Countee Cullen»։ Poetry Foundation (անգլերեն)։ Վերցված է 2021-07-17 
Poets Academy of American։ «About Countee Cullen»։ poets.org։ Վերցված է 2021-07-17  
«Modern American Poetry»։ www.modernamericanpoetry.org։ Վերցված է 2021-07-17 
«Countee Cullen»։ web.archive.org։ 2007-02-16։ Արխիվացված է օրիգինալից 2007-02-16-ին։ Վերցված է 2021-07-17 
«Countee Cullen (1903-1946) - Find A Grave...»։ www.findagrave.com (անգլերեն)։ Վերցված է 2021-07-17
Պունտարենաս

Անվան այլ կիրառումների համար տե՛ս՝ Պունտարենաս (այլ կիրառումներ)Պունտարենաս (իսպ.՝ Puntarenas, Pointsands, "Պունտա Արենաս"), քաղաք Կոստա Ռիկայում, Պունտարենաս նահանգի վարչական կենտրոնը և ամենամեծ քաղաքը։
Տարածքը՝ 34.34 կմ²։ Բնակչությունը 2012 թվականի տվյալներով կազմում է 34 085 մարդ։ Խտությունը՝ 990 մարդ/կմ²։ Բարձրությունը ծովի մակարդակից՝ 5 մետր։ Կլիման արևադարձային է։ Ջերմաստիճանը տատանվում է 30 °C-35 °C-ի միջև։


== Պատկերասրահ ==

		
		
		


== Ծանոթագրություններ ==
Գրաբովո (գյուղ, Շացկի շրջան)

Անվան այլ կիրառումների համար տե՛ս՝ ԳրաբովոԳրաբովո (ուկրաիներեն՝ Грабове), գյուղ Ուկրաինայի Վոլինի մարզի Շացկի շրջանում։
2001 թվականի տվյալներով Գրաբովո գյուղում բնակվում էր 294 մարդ։ Բնակավայրը զբաղեցնում է 0,49 կմ² տարածք։ Բնակչության խտությունը կազմում էր 600 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոստանդին Ալիխանով

Կոստանդին Միքայելի Ալիխանով (Ալիխանյան, դեկտեմբերի 6, 1848(1848-12-06), Թիֆլիս, Կովկասի փոխարքայություն, Ռուսական կայսրություն - օգոստոսի 31, 1931(1931-08-31), Թիֆլիս, ԱԽՖՍՀ, ԽՍՀՄ), հայ իրավաբան, մանկավարժ, դաշնակահար, հասարակական գործիչ, բարերար։


== Կենսագրություն ==
1872 թվականին ավարտել է Սանկտ Պետերբուրգի համալսարանը, 1875-1876 թվականներին սովորել Սանկտ Պետերբուրգի կոնսերվատորիայում։
1876 թվականին եղել է Թիֆլիսի Նոր երաժշտական դպրոցի, 1886 թվականին՝ ուսումնարանի, Ռուսական երաժշտության ընկերության Թիֆլիսի բաժանմունքի հիմնադիրներից, 1895 թվականից՝ նախագահ։ 1917 թվականին եղել է Թիֆլիսի կոնսերվատորիայի համերգային դահլիճի կառուցման բարերարը։


== Գրականություն ==
Армяне-народ созидатель чужих цивилизаций: 1000 известных армян в мировой истории/С. Ширинян.-Ер.: Авт. изд., 2014, стр.287, ISBN 978-9939-0-1120-2
Саркисян С. Т. Энциклопедия Арцах-Карабаха. Спб., 2005. - 312 с.: ил. ISBN 5-9676-0034-5
Боханов А.Н. Деловая элита России 1914 г.
ЛИДЕРЫ ДЕЛОВОГО МИРА РОССИИ. 1914 г.


== Ծանոթագրություններ ==
Պրելեստնոե (ավան, Խարկովի շրջան)

Անվան այլ կիրառումների համար տե՛ս՝ ՊրելեստնոեՊրելեստնոե (ուկրաիներեն՝ Прелесне), ավան Ուկրաինայի Խարկովի մարզի Խարկովի շրջանում։ Հիմնադրվել է 1933 թվականին։
2001 թվականի տվյալներով Պրելեստնոե ավանում բնակվում էր 231 մարդ։ Բնակավայրը զբաղեցնում է 0,24 կմ² տարածք։ Բնակչության խտությունը կազմում էր 962,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սերգեյ Իվանով

Սերգեյ Իվանով (ռուս.՝ Иванов, Сергей Анатольевич, հուլիսի 17, 1941(1941-07-17), Մոսկվա, ԽՍՀՄ - դեկտեմբերի 4, 1999(1999-12-04)), խորհրդային և ռուս մանկագիր, ուսուցիչ, եղել է «Թափվում է անցած տարվա ձյունը» և «Ձեռքբերումների բյուրո» մուլտֆիլմերի սցենարի հեղինակը, արժանացել է Հանս Քրիստիան Անդերսենի անվան մրցանակի պատվավոր դիպլոմին։ 


== Կենսագրություն ==
Սերգեյ Իվանովը ծնվել է 1941 թվականի հուլիսիս 17-ին, Մոսկվայում։ 1963 թվականին ավարտել է Վ. Լենինի անվան Մոսկվայի պետական մանկավարժական ինստիտուտը։ 
Առաջին գիրքը, բանաստեղծությունների «Անտառային արհեստանոց» ժողովածուն, թողարկվել է 1971 թվականին։ 
Սերգեյ Իվանովը մոտավորապես 50 գրքերի հեղինակ է, որոնցից են դպրոցական վիպակներ, պատմվածքներ բնության մասին, մանկական դետեկտիվներ։ Դերասանուհի Ռինա Զելյոնայայի հետ համահեղինակությամբ գրել է երեխաների համար նախատեսված «Արկղիկը» գիրքը։ 
Եղել է «Թափվում է անցած տարվա ձյունը», «Ձեռքբերումների բյուրո», «Անգետիկը լուսնի վրա» մուլտֆիլմերի սցենարները։ 
Բանաստեղծ Ռոման Սեֆի հետ անց է կացրել մանկագիրների սեմինար Գորկու անվան գրական ինստիտուտում։ 
Նրա ստեղծագործությունն ու ոճը ավանդական են։ Նրա լեզուն բնորոշվում է թարմությամբ և փոխաբերությունների ինքնատիպությամբ։ Նա խուսափում է խոսքային կլիշեներից, գիտակցորեն երկխոսություն է ստեղծում երիտասարդ ընթերցողի հետ` հաճախ դիմելով նրան իր անունից։ 
Մահացել է 1999 թվականի դեկտեմբերի 4-ին, ընկնելով գնացքի տակ։ 
Թաղվել է Մոսկվայի մարզի Պուշկինո քաղաքում։ 


== Ստեղծագործություններ ==

Պատմվածքներ և հեքիաթներ


== Ռադիոհաղորդումներ ==
1982 թվական, Կար-չկար, մի դասարան կար (6 «Վ»-ի պատմություն) (ըստ «Անվերջ անտառում և ուրիշ պատմություններ 6-րդ «Վ»-ի մասին» պատմվածքի մոտիվների), ռեժիսոր` Վլադիմիր Շվեդով, Մանկական ռադիոհեռարձակման գլխավոր խմբագրություն


== Մեջբերումներ ==
Քիչ կլինի:
Ահա սա իմ չափն է:
Ճիշտ է` ես ագահություն եմ անում, սակայն` մաքուր սրտով:
Մարմնումս այնքան հարմարավետ ճկունություն է ձևավորվել:
Կար-չկար, մի արծիվ տղամարդկար:
Լռի՛ր, տաղտկալի:
Այստեղ հիմարները շատ են, իսկ այ, նապաստակները պակասություն են անում:
Ա՜խ, այս հեքիաթները։ Ա՜խ, այս հեքիաթասացները:


== Մրցանակներ և պարգևներ ==
Ն. Կրուպսկայայի անվան ՌԽՖՍՌ պետական մրցանակ (1988 թվական)` «Նա մեզ հետ չէ» (1984 թվական) և «Կյանքի տասներեքերորդ տարին» (1981 թվական) վիպակների համար։
Հանս Քրիստիան Անդերսենի անվան մրցանակ (1996 թվական)` «Ձմեռային աղջիկ» վիպակի համար (1994 թվական)։


== Ծանոթագրություններ ==


== Գրականություն ==
Писатели Москвы: Биобиблиографический справочник / Сост.: Е. П. Ионов, С. П. Колов.— М.: Моск. рабочий, 1987. — С. 180.


== Արտաքին հղումներ ==
«Повести в публичной библиотеке Вадима Ершова»։ Արխիվացված է օրիգինալից 2007-06-27-ին։ Վերցված է 2020-07-05  
Юлия Просалкова.։ «Сергей Иванов остается с нами» 
«Библиография на региональном сайте детских библиотек» 
Սերգեյ Իվանով на Animator.ru
Могилы знаменитостей
Աթամյան

Աթամյան, հայկական ազգանուն։


== Ազգանունը կրողներ ==


== Ծանոթագրություններ ==
Ուրդու 1

Ուրդու 1, Պակիստանական հեռուստաընկերություն, հեռարձակվում է Ուրդու լեզվով։ Պատկանում է Alliance Media FZ-LLC Dubai ընկերությանը։ Փորձնական եթերը սկսել է 2012 թ. հունիսի 12-ից, հիմնական եթերը մեկնարկել է հունիսի 23-ին։ Հեռուստաալիքը մասնագիտացած է պակիստանական, թուրքական, իսպանական և հնդկական հեռուստասերիալների ցուցադրությամբ։


== Ծանոթագրություններ ==
Պետրոս Ղազարյան

Անվան այլ կիրառումների համար տե՛ս՝ Պետրոս Ղազարյան (այլ կիրառումներ)Պետրոս Էդիկի Ղազարյան (նոյեմբերի 27, 1974(1974-11-27), Երևան, Հայկական ԽՍՀ, ԽՍՀՄ), հայ լրագրող, հաղորդավար, Հանրային Հեռուստաընկերության լրատվական-վերլուծական ծառայության բաժնի նախկին տնօրեն։


== Կրթություն ==
1992-1997 թվականներին սովորել է Երևանի պետական համալսարանի արևելագիտության ֆակուլտետի թուրքագիտության բաժնում։


== Աշխատանքային գործունեություն ==
2003 թվականից մինչև 2018 թվականը Կենտրոն հեռուստաալիքում վարել է իր հեղինակային «Ուրվագիծ» հաղորդումը։ 2018 թվականի դեկտեմբերի 18-ին նշանակվել է Հայաստանի հանրային հեռուստաընկերության լրատվական բաժնի տնօրենի պաշտոնակատար։


== Ընտանիք ==
Ամուսնացած է։ Կինը ՀՀ Կրթության, գիտության, մշակույթի և սպորտի նախարար Ժաննա Անդրեասյանն է։


== Ծանոթագրություններ ==
Գուրինովսկի գյուղական խորհուրդ (Բելոպոլսկի շրջան)

Գուրինովսկի գյուղական խորհուրդ  (ուկրաիներեն՝ Гуринівська сільська рада), Ուկրաինայի Սումիի մարզի Բելոպոլսկի շրջանում։
2001 թվականի տվյալներով Գուրինովսկի գյուղական խորհրդում բնակվում էր 814 մարդ։ Խորհրդում կա 10 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վլադիմիր Պուտինի նախագահություն

Վլադիմիր Պուտինի նախագահություն (2000-2004) (2000—2004)
Վլադիմիր Պուտինի նախագահություն (2004-2008) (2004—2008)
Վլադիմիր Պուտինի նախագահություն (2012-2018) (2012—2018)
Վլադիմիր Պուտինի նախագահություն (2018-2024) (2018—ներկա ժամանակ)


== տես նաեւ ==
Պուտինականություն
Ամբուազ դղյակ

Ամբուազ դղյակ (ֆր.՝ château d'Amboise), պատմաճարտարապետական համալիր Ֆրանսիայում` Լուարի ափին գտնվող Ամբուազ քաղաքում (Էնդր և Լուարի դեպարտամենտ)։ Լուարայի դղյակներից է, ընդգրկված է ՅՈՒՆԵՍԿՕ-ի համաշխարհային ժառանգության ցանկում։


== Պատմություն ==
Ամբուազի դղյակի առաջին սեփականատերը եղել է Անժուի կոմս Ֆուլկ Ներան։ Միջնադարում քաղաքում իշխում էր Ամբուազների հզոր տոհմը, որն այստեղից հսկում էր Լուարայի ծանծաղուտը։ 1430-ական թվականների սկզբներին ամրոցի տերը, մեղադրվելով արքայի դեմ ապստամբության մեջ, զրկվեց իր կալվածքներից։
Ներկայիս եռահարկ ամրոցը` իր կիկլոպյան աշտարակներով, սկսել է կառուցվել 1492 թվականին Կառլ VIII արքայի կամքով, ով ծնվել ու մահացել է Ամբուազում։ Ամրոցի աշխատանքներն ավարտելու համար քաղաք հրավիրված իտալացիներ Դոմենիկա դա Կարտոնան և ֆրա Ջոկոնդոն առաջինը Ֆրանսիա ներմուծեցին Վերածննդի ճարտարապետությանը բնորոշ տարրեր։ Ընդունված է համարել, որ Իտալիայի սահմաններից դուրս հենց Ամբուազում է հիմնվել կանոնավոր առաջին այգին։
Ֆրանցիսկոս I-ինը մեծացել է Ամբուազի ամրոցում, որը պատկանել է իր մորը` Լուիզա Սավոյացուն։ 1515 թվականին նա Կլու կալվածքում բնակեցրել է Լեոնարդո դա Վինչիին, ով այստեղ ավարտին է հասցրել «Ջոկոնդա» կտավը և հենց այդտեղ էլ մահացել 1519 թվականին։ Ընդունված է համարել, որ նկարիչը թաղվել է սուրբ Գուբերտի կաթոլիկ մատուռում (կառուցվել է 1491-1496)։

Ֆրանցիսկոս 1-ինի մահից հետո Ամբուազում հաստատվում են Հենրի II և Եկատերինա Մեդիչին։ Այստեղ են մեծանում նրանց նրանց երեխաները և ապրում հարսը` Մարի Ստյուարտը։ 1560 թվականին Գիզերը Բլուայից Ամբուազ են բերում երիտասարդ արքա Ֆրանցիսկոս 2-րդին, որի վրա ծրագրում էին հարձակվել հուգենոտները։ Հենց այստեղ էլ հարձակման կազմակերպիչների նկատմամբ դաժան հաշվեհարդար են տեսնում։
Հետագայում ֆրանսիական միապետները հետաքրքրություն չեն դրսևորում Ամբուազի դղյակի նկատմամբ։ Լյուդովիկոս 13-րդը այն նվիրում է իր եղբորը` Գաստոնին, իսկ Լյուդովիկոս XV-ը` Շուազելի նախարարին։ Լյուդովիկոս 14-րդը այստեղ էր պահում ձերբակալված Նիկոլյա Ֆուկեին և Լոզենի հերցոգին։ 19-րդ դարում այստեղ էին պահում գերված Աբդ ալ-Կադիրին։
Ֆրանսիական հեղափոխության տարիներին Ամբուազի դղյակի մեծ մասը ոչնչացվել է։ Որպեսզի կասեցվի մշակութային արժեքների թալանը, Ֆրանսիայի երրորդ հանրապետությունը 1872 թվականին ամրոցի պահպանված հատվածները հանձնել է Օռլեանի տանը։ Ներկայումս դղյակը գտնվում է սուրբ Լյուդովիկոսի ֆոնդի հոգածության տակ։
Ամբուազի դղյակը պատկերված է 20-րդ դարասկզբի բացիկներում։


== Ծանոթագրություններ ==


== Տես նաև ==
Կլո Լյուսե
Ֆոնթեբլո
Կեեռակու

Կեեռակու (էստ․՝ Kääraku), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սան Սեբաստիանո ալ Վեզուվիո

Սան Սեբաստիանո ալ Վեզուվիո (իտալերեն՝ San Sebastiano al Vesuvio), կոմունա Իտալիայում՝ Կամպանիա մարզի Նեապոլի գավառում։ Սահմանակից է Չերկոլա, Էրկոլանո, Մասսա դի Սոմմա, Նեապոլ, Սան Ջորջո ա Կրեմանո համայնքներին։
Բնակչության թվաքանակը 2014 թվականի տվյալներով եղել է 9.257: Բնակչության խտությունը կազմում է 4926 մարդ/կմ²։ Համայնքն զբաղեցնում է 2 կմ² տարածք։ Փոստային ինդեքս՝ 80040, հեռախոսային կոդ՝ 081։
Կոմունայի հովանավորն է Սուրբ Սեբաստիանը։ Տոնը նշվում է հունվարի 20-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Համայնքի պաշտոնական կայքէջը
Նիպպոն Բուդոկան

«Նիպպոն Բուդոկան» (ճապ.՝ 日本武道館) կամ «Բուդոկան» — Տոկիոյի (Ճապոնիա) կենտրոնում գտնվող փակ արենա։
Արենան կառուցվել է 1964 թվականին դյուդոյի Ամառային օլիմպիական խաղերի մրցումների համար։ Նրա անունը թարգմանվում է, որպես «մարտարվեստի դահլիճ»։
Ճապոնիայի սահմաններից դուրս «Բուդոկանը» ավելի հայտնի է որպես վայր, որտեղ տեղի են ունեցել մասշտաբային ռոք-համերգներ։ The Beatles-ը եղել է առաջին արտասահմանյան խումբը, որը ելույթ է ունեցել «Բուդոկանում» 1966 թվականին։ Նրանց ելույթը լուրջ բողոքներ է առաջացրել ճապոնիայի ազգայնականների համար, որոնք կարծքւմ էին, որ արևմտյան խմբի համեգրը կպղծի դահլիճը, որը բացառապես նախատեսված է մարտարվեստների համար։
Ավելի ուշ այստեղ համերգներ են անց կացրել շատ եժաժիշտներ և խմբեր, ներառյալ Բոբ Դիլանը, Morning Musume-ը, Cute-ը, Դիփ Փարփլը, AC/DC-ն, Queen-ը, ABBA-ն, Էրիկ Կլեպտոնը, Լեդ Զեփելինը, Kiss-ը, Judas Priest-ը, Ինգվի Մալմսթինը, Luna Sea-ն, Malice Mizer-ը, Guns N' Roses-ը, Շերիլ Կրոուն,  The Pillows-ն, Օզզի Օսբորնը, Skid Row-ը, Dream Theater-ը, Whitesnake-ը, Mr. Big-ը, Plastic Tree-ն, The Gazette-ը, Perfume-ը, Miyavi-ն, Dir en grey-ը, An Cafe-ն, Ավրիլ Լավինը, Nightmare-ը, Mucc-ը, Սինդի Լուպերը, One Ok Rock-ը, Alice Nine-ը, L’Arc-en-Cie-ը, BUCK-TICK-ը, DBSKը, AKB48-ը, UVERworld-ը, ViViD-ը, Scandal-ը, Kalafina-ն, BABYMETAL-ը, Coldrain-ը։


== Տեղակայվածությունը և շենքը ==
«Նիպպոն Բուդոկանը» գտնվում է Տոիոյի կենտրոնում գտնվող Կիտանոմարու պարկում` Յասկունի տաճարի մոտակայքում։
Շենքն իրենից ներկայացնում է ութանկյուն ֆիգուր։ Նրա բարձրությունը 42 մետր է, տարողությունը` 14 201 մարդ։


== Ծանոթագրություններ ==


== Արտաքին հղումներ ==
Նիպպոն Բուդոկան Պաշտոնական կայք(ճապոներեն)
Իվան Ֆիլիպով

Իվան Ֆիլիպով (ռուս.՝ Ива́н Фили́ппович Фили́ппов, 1907 - 1989), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1945 թվականից զբաղվել է դիվանագիտական գործունեությամբ։

1947-1952 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1952-1953 թվականներին՝ Հունգարիայում ԽՍՀՄ դեսպանատան խորհրդական։
1953-1957 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1957-1962 թվականներին՝ Ֆինլանդիայում ԽՍՀՄ դեսպանատան խորհրդական։
1962-1967 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1967 թվականի մարտի 21-ից մինչև 1969 թվականի օգոստոսի 26-ը Լյուքսեմբուրգում եղել է ԽՍՀՄ արտակարգ և լիազոր դեսպան։
1969-1970 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1970 թվականի սեպտեմբերի 17-ից մինչև 1979 թվականի օգոստոսի 27-ը Սիերա Լեոնեում եղել է ԽՍՀՄ արտակարգ և լիազոր դեսպան։
1979-1985 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985-1986. - Т. 3, с. 513.


== Արտաքին հղումներ ==
Կենսագրություն Կոմունիստական կուսակցության և Խորհրդային Միության պատմության մասին տեղեկագրում 1898-1991
Կենսագրությունը proza.ru կայքում
Ոսկե շաբաթ

Ոսկե շաբաթ, Արևելյան Ասիայի երկրներում այդպես են կոչում հանգստյան օրերին միացված մի քանի տոնական օրերը ։


== Ճապոնիա ==
Ճապոնիայում «Ոսկե շաբաթ»ը  (ճապ. 大型連休,գատա ռեքյու. մասին), որն ունի նաև Golden Week (ճապ. ゴールデンウィーク го:ռուբեն վու կու) անվանումը, ներառում է Սյովայի օրը (Հիիրոհիտո կայսեր ծննդյան օրը. 1988-2006 թվականներին կոչվում էր Կանաչապատման օր),  Սահմանադրության օրը (մայիսի 3), Կանաչապատման օրը (Պետության հիմնադրման օրը, 1985-2006 թվականներին այն ուղղակի կոչվում էր Պետական Տոն, մայիսի 4) և Երեխաների տոնը (մայիսի 5)։ Սովորաբար, Ճապոնիայում գործատուներից շատերն այս շաբաթում իրենց աշխատողներին լրացուցիչ արձակուրդ են տալիս, ուստի այս արձակուրդների ընթացքում կյանքը գործնականում սառչում է։


== Չինաստան ==
Չինաստանում տոնում են երկու «Ոսկե շաբաթ».

Գարնան Տոնը (Երեք շաբաթ լուսնային օրացույցի 12-րդ ամսվա 23-ից մինչև 1-ին ամսվա 15-ը ),
ՉԺՀ-ի հիմնադրման օրվա տարելիցը (Հոկտեմբերի 1)2008 թվականից Աշխատանքի օրվան նվիրված երրորդ «Ոսկե շաբաթ»-ը, որը սկսվում էր մայիսի 1-ին և շարունակվում յոթ օր, կրճատվեց և դարձավ մեկ օր։


== Հարավային Կորեա ==
Հարավային Կորեայում կազմակերպվում է «Հարավկորեական շքեղ վաճառք» օտարերկրացիների համար։


== Տես նաև ==
Ճապոնիայի տոները
Ճինաստանի տոները
Հարավային Կորեայի տոները


== Ծանոթագրություններ ==
Կաստելվերինո

Կաստելվերինո  (իտալերեն՝ Castelverrino), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 130 մարդ (2008 թվականի տվյալներով), բնակչության խտությունը կազմում է 22 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 86080, հեռախոսային կոդ՝ +39 0865։
Կոմունայի հովանավորն է Սուրբ Վինսենթը։ Տոնը նշվում է մայիսի առաջին կիրակի օրը։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0865 770127


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ջայիլի Ամադու Ամալ

Ջայիլի Ամադու Ամալ (ֆր.՝ Djaïli Amadou Amal, 1975, Մարուա, Կամերուն), ֆուլբե, կամերունցի գրող, ֆեմինիստ։


== Կենսագրություն ==
Ջայիլի Ամադու Ամալը ծնվել է 1975 թվականին Կամերունի Դիամարե շրջանի հյուսիսում գտնվող Մարուա քաղաքում։ Գրում է ֆուլբե մշակույթի մասին և ուսումնասիրում ինչպես ժամանակակից, այնպես էլ ավանդական բնույթի սոցիալական խնդիրները։ Ջայիլի Ամադու Ամալն իր ստեղծագործություններում բախվում է Ֆուլանիի հասարակությունում առկա կանացի խնդիրներին, ինչպես նաև իր տարածաշրջանի սոցիալական խնդիրներին, Սահելում, հատկապես կանանց նկատմամբ խտրականությանը։ Նրա վեպերից Walaande-ը, որը Ֆուլա լեզվով նշանակում է ամուսնական միություն, անդրադառնում է ֆուլանի հասարակությունում առկա բազմակնության հարցին։  Walaande պատմում է չորս կանանց պատմությունը, որոնք ընդունել են «ամուսնուն կիսելու արվեստը»։
Ջայիլի Ամադու Ամալի վեպերից են Mistiriijo և La Mangeuse d'ames («Հոգիներ ուտողը»)։ Գրում է ֆրանսերենով։
Ջայիլի Ամադու Ամալն ամուսանցել է ինժեներ, գրող Ամադու Բաբայի հետ։ Զույգն ապրում է Դուալայում։


== Գրականություն ==
Walaande sous titre l'art de partager un mari, éditions Ifrikiya, Yaoundé, 2010, 134 p., (ISBN 9956-473-35-9)
Mistiriijo la mangeuse d'âmes, éditions Ifrikiya, Yaoundé, 2013, (ISBN 9789956473854)
Munyal; les larmes de la patience, éditions Proximité, Yaoundé, 2017 (ISBN 9789956429547)


== Ծանոթագրություններ ==


== Արտաքին հղումներ ==
Interview with Djaili Amadou Amal, Ouest-France
Djaili Amadou Amal across in France
Djaïli Amadou Amal in Actualité de l'édition et du livre en Afrique
Սեջուիք շրջան (այլ կիրառումներ)

Սեջուիք շրջան, կարող է վերաբերել՝

Սեջուիք շրջան - ԱՄՆ Կանզաս նահանգի 105 վարչական միավորներից մեկը
Սեջուիք շրջան - ԱՄՆ Կոլորադո նահանգի 64 վարչական միավորներից մեկը
Էրին Բրեդի

Էրին Բրեդի (անգլ.՝ Erin Brady, նոյեմբերի 5, 1987(1987-11-05), East Hampton, Միդլսեքս շրջան, Կոնեկտիկուտ, ԱՄՆ), ամերիկացի, «Միսս ԱՄՆ 2013» գեղեցկության մրցույթի հաղթող  և «Միսս Տիեզերք 2013»-ի մասնակից։


== Միսս ԱՄՆ 2013 ==
2013 թվականի հունիսի 16-ին Նևադա նահանգի Լաս Վեգաս քաղաքում կայացած «Միսս ԱՄՆ 2013» գեղեցկության մրցույթին Էրինը ներկայացրել է Կոնեկտիկուտ նահանգը և վերջնարդյունքում հաղթել է։
Մրցույթի եզրափակիչ փուլում Էրիին վիճակված էր պատասխանել մի բարդ հարցի, այն է՝ արդյոք ինքը պաշտպանում է ԱՄՆ Գերագույն դատարանի որոշումը, որի համաձայն՝ ոստիկանությանը թույլ է տրվել սովորական ստուգումների շրջանակներում ԴՆԹ-ի անալիզ վերցնել ձերբակալվածներից։ Բրեդիի խոսքերով՝ ինքը համաձայն է, քանի որ ձերբակալվածները հանցագործություն են կատարել։


== Միսս Տիեզերք 2013 ==
Իստ Հեմփթոնի 25-ամյա բնակչուհին, ում հմայքը, սրամտությունը, սպորտային կազմվածքը և մաքուր ամերիկական գեղեցկությունը թույլ տվեցին շրջանցել ցանկալի թագը և տիտղոսը գրավելու գործում 50 այլ հիանալի մասնակիցների, լիազորվեց «Միսս Տիեզերք» գեղեցկության մրցույթում ներկայացնել ԱՄՆ-ն։ Մրցույթը տեղի է ունեցել 2013 թվականի նոյեմբերի 9-ին՝ Մոսկվայում, որտեղ նրա հետ մրցակցում էին 85 երկրների մասկակիցներ։ Նա մտավ լավագույն տասնյակի մեջ։


== Կենսագրություն ==
Էրինը ծնվել է 1987 թվականի նոյեմբերի 5-ին, Իստ Հեմփսոնում՝ Կոնեկտիկուտում, ընտանիքում, որտեղ չարաշահվում էր խմիչքը և թմրանյութը, այդ պատճառով նա նպատակ է դնում օգնել այդ պայմաններում հայտնված երեխաներին։
Ավարտել է Կոնեկտիկուտի կենտրոնական համալսարանը՝ ստանալով ֆինանսիստի մասնագիտությունը, «Միսս ԱՄՆ» գեղեցկության մրցույթում հաղթելուց հետո հայտարարել է ընկերությունից հեռանալու մասին, որտեղ նա աշխատում էր որպես հաշվապահ։
Իր կյանքը Էրինը ցանկանում է նվիրել երեխաներին ալկոհոլիզմից և թմրամոլությունից պաշտպանելու համար։ Էրին Բրեդին արդեն իսկ ապացուցել է իր ձգտումը գործնականում՝ աշխատելով մանկական հիվանդանոցի հետ։
Էրին Բրեդիի անվանակիցը «Aerosmith» խմբի լիդերի՝ Սթիվեն Թայլերի ընկերուհին է, որը հայտնի է թմրանյութերի նկատմամբ հակվածությամբ։
Էրինի հարսանիքը տեղի է ունեցել 2014 թվականի դեկտեմբերի 13-ին, իր երկարամյա ընկերոջ՝ Թոնի Կապասոուի հետ։


== Ծանոթագրություններ ==


== Արտաքին հղումներ ==
Miss USA 2014 Red Carpet Event
Official Twitter
Ազխիփշ

Ազխիփշ ( աբխազ.` Адзхапш (ակունք), վրաց.` აძღაფშა - Աձղափշա), գյուղ Աբխազիայի Գուդաութայի շրջանում, Գուդաութայից 5 կմ արևելք։ Գտնվում է ծովի մակարդակից 40 մ բարձրության վրա։


== Բնակչությունը ==
Գյուղը մտնում է Արսաուլի (Պրիմորսկոյե) գյուղական խորհրդի կազմի մեջ։ 1959 թվականի տվյալներով, գյուղն ուներ 288 բնակիչ, հիմնականում հայեր, իսկ 1968 թվականին` 572 բնակիչ, կրկին հայեր։ 1989 թվականի հաշվառումներով, գյուղում ապրում էր 572 մարդ։
Բնակիչներն զբաղվում են ծխախոտի, ցիտրուսային կուլտուրաների մշակությամբ, այգեգործությամբ և այլն։ Գյուղն ուներ հայկական միջնակարգ դպրոց, ակումբ և բուժկայան։
Հայերը եկել են 1953 թվականին, շրջակա գյուղերից։


== Ծանոթագրություններ ==
(9234) Մացումոտոտակու

(9234) Մացումոտոտակու (անգլ.՝ Matsumototaku), աստերոիդ աստերոիդների հիմնական գոտում։ Հայտնաբերվել է 1997 թվականի փետրվարի 3-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,20337 ա. մ., առավելագույնը մոտենում է 1,9862 ա. մ. հեռավորության վրա և հեռանում 2,4206 ա. մ.։ Արեգակի շուրջ մեկ ամբողջական պտույտ է կատարում 1194,62 երկրային օրվա ընթացքում, իր ուղեծրով շարժվելով միջինում 0,301351 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9234) Մացումոտոտակու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թոնի (մրցանակ)

Անվան այլ կիրառումների համար տե՛ս՝ Թոնի (այլ կիրառումներ)
«Թոնի» մրցանակ (անգլ.՝ Tony Award), մրցանակ, որը շնորհվում է ամեն տարի ամերիկյան թատրոնի, ինչպես նաև երաժշտական թատրոնի (հատկապես Բրոդվեյի թատրոնի) ոլորտում ձեռքբերումների համար։
Մրցանակի ամբողջական պաշտոնական անվանումն է «Antoinette Perry Award for Excellence in Theatre»։ Մրցանակն իր անվանումն ստացել է ամերիկացի դերասանուհի և ռեժիսոր Անտուանետա Փերիի (1888-1946) պատվին։
Մրցանակը շնորհվում է մշակույթի և լրագրության հետ առնչություն ունեցող 700 անձանցից բաղկացած խմբի քվեարկությամբ։ «Թոնի» մրցանակը ստեղծվել է 1947 թվականին և համարվում է համարժեք կինոարվեստի ոլորտում շնորհվող «Օսկար», երաժշտական «Գրեմմի» և հեռուստատեսային «Էմմի» մրցանակներին։
Այժմ մրցանակը տրվում է 27 անվանակարգերում։ Մրցանակակիրներին է հանձնվում Միդթաուն Մանհեթենում տարին մեկ անգամ անցկացվող հանդիսության ժամանակ, American Theatre Wing-ի և The Broadway League-ի ներկայացուցիչների կողմից։
«Թոնի» մրցանակի շնորհման 73-րդ արարողությունը տեղի է ունեցել 2019 թվականի հունիսի 9-ին և ուղիղ եթերով հեռարձակվել է CBS հեռուստատեսությամբ։ Վարողը եղել է Ջեյմս Քորդոնը։ Մրցանակակիր են դարձել կինոյի և թատրոնի շատ երևելի դերասաններ։


== Անվանակարգեր ==


=== Պիեսներ ===
Լավագույն պիես
Պիեսի լավագույն ռեժիսուրա
Տղամարդու լավագույն դերը պիեսում
Կնոջ լավագույն դերը պիեսում
Երկրորդ պլանի տղամարդու լավագույն դերը պիեսում
Երկրորդ պլանի կնոջ լավագույն դերը պիեսում
Լավագույն հագուստներ
Լավագույն լուսավորություն
Լավագույն վերածնված պիես
Տեսարանի լավագույն դիզայն
Լավագույն ձայն


=== Մյուզիքլներ ===
Լավագույն մյուզիքլ
Մյուզիքի լավագույն ռեժիսուրա
Տղամարդու լավագույն դերը մյուզիքլում
Կնոջ լավագույն դերը մյուզիքլում
Երկրորդ պլանի տղամարդու լավագույն դերը մյուզիքլում
Լավագույն խորեոգրաֆիա
Լավագույն հագուստներ
Լավագույն լուսավորություն
Լավագույն գործիքավորում
Լավագույն երաժշտություն կամ բանաստեղծություններ
Վերածնված լավագույն մյուզիքլ
Տեսարանի լավագույն դիզայն


=== Հատուկ ===
Տարածաշրջանային թատրոն
Հատուկ մրցանակներ
Ակնառու ձեռքբերումների համար
Իզաբել Սթիվենսոնի մրցանակ


== Հատուկ մրցանակներ ==
«Թոնի» հատուկ մրցանակներին տարբեր ժամանակներում արժանացել են Ջուդի Գառլենդը, Նյու Յորքի հանրային գրադարանի թատերական հավաքածուն, Ջոն Գիլգուդը, Ֆրանկո Ձեֆֆիրելլին, Իրվինգ Բեռլինը, Օդրի Հեփբերնը, Մառլեն Դիտրիխը, Լեոնարդ Բերնսթայնը, Բարբարա Սթրեյզանդը, Յուլ Բրինները («Թագավորը և ես» և շատ այլ ներկայացումների համար) և այլն։


== Ծանոթագրություններ ==


== Արտաքին հղումներ ==
http://www.tonyawards.com/ Մրցանակի. պաշտոնական կայք (անգլ.)
http://www.americantheatrewing.org/ American Theatre Wing. պաշտոնական կայք (անգլ.)
http://www.livebroadway.com/ The Broadway League. պաշտոնական կայք (անգլ.)
Դոբրիցա Էրիչ

Դոբրիցա Էրիչ (սերբ.՝ Добрица Ерић; օգոստոսի 22, 1936(1936-08-22), Donja Crnuća, Gornji Milanovac Municipality, Մորավիցայի շրջան, Սերբիա - մարտի 29, 2019(2019-03-29), Բելգրադ, Սերբիա), սերբ բանաստեղծ, դրամատուրգ։


== Դոբրիցա Էրիչը հայերեն ==
«Հանգերից է իմ հոգին ջերմանում...»; Ցուլը (բանաստեղծություններ)։ Թարգմ.՝ Արտեմ Հարությունյան։ «Գարուն», 1999, № 1։


== Երկեր ==
Свет у Сунцокрету, (1959)
Вашар у Тополи, (1965)
Стари сељачки календар, (1966)
Славуј и сунце, (1968)
Огрлица од грлица, Културни Центар, Нови сад (1969)
Торта са пет спратова, (1973)
Песма о свицима, (1975)
Долина сунцокрета, (1976)
Вечни кратковечници, (1977)
Славуј и сунце, ИРО. Младост, Загреб (1978)
Башта са седам ружа, (1979)
Срицање жене, (1980)
Лето у Калипољу, ИРО. Веселин Маслеша, Сарајево (1980)
Чардак између четири јабуке, (1980)
Мој друг, Миливојчићев луг, (1982)
Цунчева вереница, (1985)
Тако жубори река, (1987)
Писмо краљици цвећа, Рад, Београд (1988)
Рождество ратарево, (1989)
Крунисање, (1989)
Бунар за пријатеље, (1990)
Пужева срма, (1991)
Еколошки буквар, (1991)
Сан Гружанске летње ноћи, (1992)
Језеро Јежева бара, (1993)
У ватри бисмо, не изгорисмо, (1993)
Плачи вољена земљо, (1993)
Разапета земља, (1999)
Вилина Долина, (1999)
Пусти пуже рогове, ИП. Рад, Београд (2002)
Крунисање, ИП. Рад, Београд (2002)
Дечак са златом липе у коси, (2005)


== Ծանոթագրություններ ==
(3283) Սկորինա

(3283) Սկորինա (անգլ.՝ Skorina), աստերոիդ աստերոիդների հիմնական գոտում։ Հայտնաբերվել է 1979 թվականի օգոստոսի 27-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,396569 ա. մ., առավելագույնը մոտենում է 2,158 ա. մ. հեռավորության վրա և հեռանում 2,6352 ա. մ.։ Արեգակի շուրջ մեկ ամբողջական պտույտ է կատարում 1355,14 երկրային օրվա ընթացքում, իր ուղեծրով շարժվելով միջինում 0,265656 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3283) Սկորինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստերոիդներ

Ստերոիդներ, օրգանական միացությունների դաս, ցիկլոպենտանապերհիդրաֆենանտրենի ածանցյալները (ընդհանուր բանաձևը՝
Քիմիական բնույթով դասվում են բնական միացությունների՝ իզոպրենոիդների շարքը։
Լայնորեն տարածված են բուսական և կենդանական աշխարհում։ Ստերոիդների մեծ մասն աստիճանաբար «մասնագիտացել» է որպես կենսաբանական կարգավորիչներ՝ հորմոններ։ Գրեթե բոլոր ստերոիդներ օրգանական լուծիչներում լավ (ջրում՝ համեմատաբար վատ) լուծվող, օպտիկապես ակտիվ բյուրեղներ են։ Ըստ մոլեկուլի քիմիական կառուցվածքի և ֆիզիոլոգիական ազդեցության մեխանիզմի տարբերում են․

ստերիններ,
D խմբի վիտամիններ, մասնակցում են Ca-ի փոխանակությանը և ողնաշարավորների կմախքի կազմավորմանը։
Լեղասպիրտներ և լեղաթթուներ․ պարունակում են համապատասխանաբար հիդրօքսիլ և կարբօքսիլ խմբեր ունեցող կողմնային շղթաներ, նպաստում են ողնաշարավորների աղիքներում սննդի մարսման պրոցեսին։
Ստերոիդային սապոնինների և գլիկոալկալոիդների ագլիկոններ (գենիններ)՝ ազոտ չպարունակող ոչ ածխաջրային մնացորդներ, որոնց ներկայացուցիչներն են դիոսգենինը (II, Х=Օ) և սոլասոդինը (II, X=NH)։2 խմբերն էլ բնորոշ են շուշանազգիներին և այլ բույսերին ու գլիկոզիդների ձեով ունեն մակերևութային ակտիվ, հեմոլիտիկ հատկություններ։
Ստերոիդային ալկալոիդներմոդիֆիկացված ստերոիդային կմախքով․ C27 ալկալոիդները խթանում են միջաձիգ զոլավոր մկանների կծկումը, բուսական C21 ալկալոիդներն ունեն բակտերիան ամեոբասպան հատկություն, իսկ երկկենցաղների գեղձերից սատցվող C21 ալկալոիդները ուժեղ թունավոր ազդեցություն ունեն սրտի և կենտրոնական նյարդային համակարգի վրա։
Սրտի գենիններ․ դրանցում կողմնային շղթաները չհագեցած հնգանդամանի (С23-կ արդենոլիդնևր) կամ վեցանդամանի (C24֊բուֆադիենոլիդներ) լակտոնային ցիկլերի ձեվով են։ Արագացնում են սրտամկանի կծկումը, սրտի բջիջների թաղանթում ադենոզին եոֆոսֆատազ ֆերմենտի (ԱԵՖ) ազդեցությունը ճնշելու միջոցով։
Ստերոիդային սեռական հորմոններ և դրանց փոխարկումների արգասիքներ, պայմանավորում են կենդանիների և մարդու սեռական համակարգի զարգացումն ու ֆունկցիաները։ Դրանցից են ւցրոգեսաերոնը, անդրոգենները և էաորոգենները։
Մակերիկամի կեղևի հորմոնները՝ կորաիկոաոերոիղներ (R=COCH2OH)։ Իրենց հատկություններով Ստերոիդներին մոտ են որոշ եռտերպենային անտիբիոտիկներ (ֆուզիդաթթու, ցեֆալոսպորին) և այլ եռտերպեններ։ Ստերոիդները կենսասինթեզելու հատկությամբ օժտված են բարձրակարգ ողնաշարավորները։ Պրոգեստերոնի ածանցյալները միջատների մի շարք տեսակների համար քիմիական պաշտպանության միջոց են։Ստերոիդների քիմիան, կենսաքիմիան և ֆիզիոլոգիական ակտիվությունը լայնորեն ուսումնասիրվում են՝ կապված բժշկության, անասնաբուժության և անասնաբուծության մեջ դրանց կարևոր նշանակության հետ։ Յուրացված են բնական հումքից ստերոիդային հորմոնների արդյունաբերական սինթեզի քիմիական և մանրէաբանական մեթոդները։ Մեծ նշանակություն է ստանում նաև «արհեստական» ստերոիդային հորմոնների սինթեզը։